Gir en LSD-lignende rus

Ulovlig i Sverige og Danmark

SKEPTISK: Steinar Madsen i Legemiddelverket advarer mot ibogain, virkestoffet fra den afrikanske roten som i mai i fjor kan ha ført til at norske Bente Solberg døde. Foto: Roger Neumann , VG

Legemiddelverket: Flere har fått hjertestans av iboga

I Norge kan du få iboga på resept. Nå vurderer Legemiddelverket å sette den afrikanske roten på narkotikalisten.

Oppdatert 16. oktober 2015

Artikkelen er over fire år gammel

VG fortalte torsdag historien om Bente Solberg (42) fra Fredrikstad som oppsøkte et sjamanistisk rehabiliteringssenter i Costa Rica for å bli kvitt rusavhengigheten i mai i fjor. Hun døde to dager etter behandlingen med den afrikanske planten iboga. Obduksjonsrapporten slår fast at nylig bruk av det hallusinogene middelet og hjerteinfarkt var dødsårsaken.

72 timer med hallusinasjoner

Rotbarken iboga vokser i Vest-Afrika. Her blir virkestoffet ibogain brukt i religiøse seremonier for å oppnå ekstase, helbrede sykdom og drive ut onde onder. I vestlige land er iboga blitt en egen industri myntet på heroinavhengige, der behandlerne hevder at planten kan gjøre dem rusfrie.

Den sterke rusen kan vare i opptil 72 timer, og gir hallusinasjoner og voldsomme syner.

– Iboga er ikke ufarlig. En av de vanlige bivirkningene er vansker med å bevege seg, kvalme og oppkast, forteller Steinar Madsen, medisinsk fagdirektør i Legemiddelverket.

Dette har gjort at stoffet ikke er blitt spesielt populært blant dem som jakter på nye måter å ruse seg på.

Stor kontroll: Flere aktører i den norske alternativ-bransjen bryter loven

Flere har dødd etter behandling

– Langt mer alvorlig er det at det er blitt observert og rapportert dødelige tilfeller av hjerterytmeforstyrrelser og hjertestans. Det skjer først og fremst hvis du bruker dette sammen med andre stoffer, som heroin, sier Madsen.

Han understreker at koblingen ikke er krystallklar. Det er forsket for lite på iboga til å kunne slå noe fast. En ting er Madsen i alle fall sikker på:

– Dette er absolutt ikke helsekost.

Iboga er forbudt i blant annet Sverige, Danmark og USA, men ikke i Norge. Her kan du kjøpe og bruke stoffet hvis du får resept av en lege.

– Vi vurderer å sette det på narkotikalisten, sier Madsen i Legemiddelverket til VG.

Så du? Norge på overdosetoppen: Heroinavhengige Stephane mistet sin første kjærlighet i overdose

To politisaker i Norge

Kripos har kun to registrerte saker med ibogain i Norge; en fra 2009 og en fra 2014. Kripos ønsker ikke å utdype hva sakene gjelder.

– Så langt vi kjenner til er det så godt som ingen tradisjon for bruk av ibogain i Norge, sier Axel Wilhelm Due, kommunikasjonsrådgiver i Kripos.

Publisert: 16.10.15 kl. 19:36 Oppdatert: 16.10.15 kl. 20:16

Les også

Mer om Narkotika Rus Helse